Sokoban

puzzle joko bat da, zeinean jokalariak kaxa batzuk bultzatzen dituen labirinto batean zehar, kamerak goitik begiratzen duelarik,
eta aurrez zehazturiko lekuetan ezarri behar dituen. Aldiko kaxa bakarra bultza daiteke, ez bi, eta kaxak ezin dira erakarri (hau da, aurrera egitea da duzun aukera bakarra, ezin duzu kaxa bat atzerantz eraman). Puzzlea fisikoki sortzea oso zaila izango litzakeenez, gehienetan bideo-joko gisa inplementatzen da.

Sokoban 1980an sortu zuen Hiroyuki Imabayashik, eta 1982an argitaratu Thinking Rabbitek, Takarazukan (Japonia) kokaturiko software etxeak. Thinking Rabbitek hiru jarraipen ere atera zituen: Boxxle, Sokoban Perfect eta Sokoban Revenge.

Sokobanen inplementazioak konputagailu plataforma ugaritarako idatzi izan dira, etxeko sistema eta konputagailu pertsonal ia guztiak barne. Oraindik ere existitzen dira eskuko kontsola eta bideokontsola ugaritarako bertsioak, baita telefono mugikorretarakoak ere. Beste hainbat puzzle joko, hala nola Chip's Challenge eta Rocks and Diamonds, Sokobanen oinarriturik daude. Konputagailurako NetHack roguelike jokoak ziega pasarte bat dakar, Sokoban simulatzeko apropos sortua.

Kanpo estekak 

  Sokobanen webgune ofiziala

Japonian garatutako bideo-jokoak
Windowserako jokoak